Ο  **Νίκος Παντέλης**  (γεν. Αθήνα, 6 Οκτωβρίου 1959) είναι παλαίμαχος Έλληνας ποδοσφαιριστής και νυν προπονητής. Αγωνίστηκε τις δεκαετίες ’70 και ’80 ως αμυντικός στην Α΄ Εθνική με τoν Πανιώνιο και τον Α.Ο. Αιγάλεω και στη συνέχεια σε ομάδες Β΄ Εθνικής. Υπήρξε διεθνής με την Ολυμπιακή Εθνική ομάδα το 1979.

Βιογραφικό
----------

### Ποδοσφαιριστής

Ο Νίκος Παντέλης γεννήθηκε στην Αθήνα στις 6 Οκτωβρίου του 1959. Ξεκίνησε την ποδοσφαιρική του καριέρα στην παιδική ομάδα του Πανιωνίου. Έκανε ντεμπούτο στην Α΄ Εθνική ως ερασιτέχνης τη 15η αγωνιστική της σεζόν 1977-78 στον αγώνα Πανιώνιος-Άρης 2-2, πετυχαίνοντας μάλιστα το γκολ με το οποίο ισοφάρισε η ομάδα του στο 87΄. Από την επόμενη σεζόν υπέγραψε ημιεπαγγελματικό δελτίο κι έμεινε στον Πανιώνιο ως το 1981. 

Ήταν μέλος της ομάδας του Πανιωνίου που κατέκτησε το κύπελλο Ελλάδος το 1979, αλλά δεν αγωνίστηκε στον τελικό, καθώς και της ομάδας που έπαιξε στο Κύπελλο Κυπελλούχων τη σεζόν 1979-80.

Το 1981 πήγε στον Α.Ο. Αιγάλεω, όπου αγωνίστηκε τέσσερις περιόδους, τις δυο πρώτες στη Β΄ Εθνική και ακολούθως ακόμη δυο περιόδους στην Α΄ Εθνική. Μετά τον υποβιβασμό της ομάδας του Αιγάλεω μεταγράφηκε στον Αθηναϊκό. Ολοκλήρωσε την ποδοσφαιρική του καριέρα στον Εθνικό Αστέρα.

Καλύτερη σεζόν του στην Α' Εθνική ήταν η περίοδος 1983-84. Ως στέλεχος του Αιγάλεω ήταν βασικός σε όλη τη διάρκεια της χρονιάς, πετυχαίνοντας μάλιστα και τρία τέρματα, παρότι αμυντικός, τα οποία συνέβαλαν καθοριστικά στη διάσωση της αθηναϊκής ομάδας. Στον αντίποδα, η πρώην ομάδα του (Πανιώνιος) αναγκάσθηκε να δώσει αγώνα κατάταξης (με τον ΠΑΣ Γιάννενα) για να επιτύχει τη σωτηρία της.

#### Διεθνής

Στις 2/5/1979 αγωνίστηκε για μια και μοναδική φορά σε εθνικό συγκρότημα, με την εθνική Ολυμπιακή ομάδα για το προολυμπιακό τουρνουά στον αγώνα ρεβάνς: Ιταλία - Ελλάδα: 4-0.

### Προπονητής

Μετά το τέλος της καριέρας του εργάστηκε ως προπονητής. Ξεκίνησε από τον Ποσειδώνα Γλυφάδας και συνέχισε σε ομάδες των μικρών εθνικών κατηγοριών, όπως: Α.Ο. Κέρκυρα, Α.Π.Ο. Κερατσίνι, Αθηναϊκός, Α.Ο. Χαλκίδα, Ηλυσιακός και Α.Σ. Λαμία. Την περίοδο 2006-07 ανέβασε τον Π.Α.Ο. Αγ. Δημητρίου από τη Γ΄ στη Β΄ Εθνική. Στα μισά της περιόδου 2007-08 έφυγε από την ομάδα του Μπραχαμίου και πήγε στην Γ.Σ. Καλλιθέα. Τον Οκτώβριο του 2008 ανέλαβε τον Α.Ο. Κέρκυρα για δεύτερη φορά, και ακολούθως, στα τέλη Μαΐου του 2009 ανέλαβε την Γ.Σ. Ηλιούπολη.

Στην ομάδα της Ηλιούπολης εργάστηκε μέχρι και τον Φεβρουάριο του 2010, όποτε και αποχώρησε. Τον Μάρτιο του 2010 ανέλαβε την τεχνική ηγεσία του Εθνικού Αστέρα, όπου και εργάστηκε για 1 χρόνο μέχρι και τον Μάρτιο του 2011. Τον Απρίλιο του ίδιου έτους ανέλαβε τον Εθνικό Πειραιώς, όπου και εργάστηκε μέχρι το καλοκαίρι. Ο Νίκος Παντελής συνελήφθη στις 23/06/2011 για την εμπλοκή του στο σκάνδαλο «Κοριόπολις» στημένων αγώνων της Α΄ και Β΄ Εθνικής, κατηγορούμενος για δωροδοκία-δωροληψία στους αγώνες Εθνικός Αστέρας-Γ.Σ. Ηλιούπολη και Γ.Σ.Ηλιούπολη-Εθνικός για συμμετοχή σε παράνομο στοίχημα και για νομιμοποίηση εσόδων από εγκληματικές δραστηριότητες. Αρχικά του επιβλήθηκε διετής αποκλεισμός από κάθε ποδοσφαιρική δραστηριότητα και η ομάδα της Ηλιούπολης τιμωρήθηκε με απευθείας υποβιβασμό, όμως στη συνέχεια απαλλάχθηκε των κατηγοριών και κρίθηκε αθώος.

Τον Νοέμβριο του 2011 ανέλαβε τον Βύζαντα Μεγάρων και στις αρχές Δεκεμβρίου τον Α.Ο. Χαλκίδα. Στα τέλη του ίδιου μήνα όμως άφησε το σύλλογο της Χαλκίδας και ανέλαβε την τεχνική ηγεσία της Γ.Σ. Καλλιθέα, μιας και σχετική συμφωνία μεταξύ τους σε τυχόν πρόταση από ομάδα της Φούτμπολ Λιγκ. Τον Ιανουάριο του 2013 ανέλαβε τον Α.Ο. Γλυφάδας στην Γ΄ Εθνική, και ακολούθως, τον Απρίλιο ανέλαβε τον Ηρακλή Ψαχνών.

Τον Οκτώβριο του 2013 ανέλαβε την τεχνική ηγεσία του Πανιωνίου, αναλαμβάνοντας για πρώτη φορά ομάδα Α΄ Εθνικής. Τον Ιανουάριο του 2014 ανέλαβε τον Πανηλειακό, και τον Νοέμβριο του 2014 ανέλαβε για τρίτη φορά τον Γ.Σ. Καλλιθέα. Στη συνέχεια, τον Φεβρουάριο του 2016 ανέλαβε τον Παναργειακό και τον Οκτώβριο του 2016 ανέλαβε την τεχνική ηγεσία του Α.Ο. Χαλκίδα, για 4η φορά συνολικά στην προπονητική του καριέρα, όπου όμως στα τέλη του μήνα και έπειτα από 2 αγώνες αποχώρησε, για να αναλάβει στη συνέχεια τον Φωστήρα. Τον Φεβρουάριο του 2017 ανέλαβε τον Α.Ο. Χανιά και τον Σεπτέμβριο του ίδιου έτους ανέλαβε τον Διαγόρα Ρόδου, όπου και εργάστηκε μέχρι και τον Απρίλιο του 2018. 

Ακολούθως, ανέλαβε τον Γ.Σ. Καλλιθέα για 4η φορά στην προπονητική του καριέρα, και τον Μάιο επέστρεψε στην τεχνική ηγεσία του Διαγόρα Ρόδου,, όπου και παρέμεινε μέχρι τον Οκτώβριο. Ακολούθως ανέλαβε την τεχνική ηγεσία της Γ.Σ. Καλλιθέα, για 5η φορά συνολικά στην προπονητική του καριέρα, όπου εργάστηκε μέχρι και τον Δεκέμβριο του 2019. Τον Φεβρουάριο του 2020 μετακινήθηκε εκ νέου στο νησί της Ρόδου, αναλαμβάνοντας την τεχνική ηγεσία του Ιάλυσου Ρόδου.

Την περίοδο 2020-21 ανέλαβε τον Α.Σ. Σαντορίνη 2020, που αγωνιζόταν στην Football League. Από το καλοκαίρι του 2022 έως τον Νοέμβριο του 2023 ήταν προπονητής στην ΠΑΕ Ηλιούπολη που συμμετέχει στο πρωτάθλημα της Super League 2. Αυτή την στιγμή είναι προπονητής στο Αιγάλεω που συμμετέχει επίσης στο πρωτάθλημα της Super League 2.

Στατιστικά
----------

### Ως ποδοσφαιριστής

| Περίοδος | Σύλλογος | Κατηγορία | Συμμετοχές | Γκολ |
| --- | --- | --- | --- | --- |
| 1977-78 | Πανιώνιος (ερασιτέχνης) | Α΄ Εθνική | 1 | 1 |
| 1978-79 | Πανιώνιος | Α΄ Εθνική | 20 | 1 |
| 1979-80 | Πανιώνιος | Α΄ Εθνική | 10 | 0 |
| 1980-81 | Πανιώνιος | Α΄ Εθνική | 5 | 0 |
| 1981-82 | Α.Ο. Αιγάλεω | Β΄ Εθνική | 29 | 0 |
| 1982-83 | Α.Ο. Αιγάλεω | Β΄ Εθνική | 15 | 0 |
| 1983-84 | Α.Ο. Αιγάλεω | Α΄ Εθνική | 26 | 3 |
| 1984-85 | Α.Ο. Αιγάλεω | Α΄ Εθνική | 12 | 0 |
| 1985-86 | Αθηναϊκός | Β΄ Εθνική | 37 | 1 |
| 1986-87 | Αθηναϊκός | Β΄ Εθνική | 35 | 2 |
| 1987-88 | Αθηναϊκός | Β΄ Εθνική | 31 | 0 |
| 1988-89 | Αθηναϊκός | Β΄ Εθνική | 16 | 0 |
| 1989-90 | Εθνικός Αστέρας | Γ΄ Εθνική | ; | ; |
| **ΣΥΝΟΛΟ** | **Α΄ Εθνική** |  | 74 | 5 |
| **ΣΥΝΟΛΟ** | **Β΄ Εθνική** |  |  |  |
| Χρονιές | Εθνική ομάδα | Συμμετοχές | Γκολ |
| 1979 | Ελλάδα Ελλάδα (ολυμπιακή ομάδα) | 1 | 0 |

Τίτλοι - διακρίσεις
-------------------

* Κύπελλο Ελλάδος: 1979 (ως ποδοσφαιριστής του Πανιωνίου)
* Πρωτάθλημα Γ΄ Εθνικής: 2006-07 (ως προπονητής του ΠΑΟ Αγ. Δημητρίου)

Παραπομπές
----------

1. ↑  «corfucorner.gr». Αρχειοθετήθηκε από το πρωτότυπο στις 24 Δεκεμβρίου 2019. Ανακτήθηκε στις 29 Δεκεμβρίου 2019.
2. ↑  Νέος τεχνικός της Ηλιούπολης ο Παντέλης, contra.gr
3. ↑  Εξελίξεις στον πάγκο της ΠΑΕ Ηλιούπολη Αρχειοθετήθηκε 2019-12-29 στο Wayback Machine. ilioupolisonline.gr
4. ↑  ΕΘΝΙΚΟΣ ΑΣΤΕΡΑΣ: Τα ηνία στον Παντέλη Αρχειοθετήθηκε 2019-12-29 στο Wayback Machine. nooz.gr
5. ↑  Παρελθόν από τον Εθνικό Αστέρα ο Παντέλης, contra.gr
6. ↑  Ανέλαβε την τεχνική ηγεσία του Εθνικού ο Παντέλης, contra.gr
7. ↑  Ανέλαβε τον Εθνικό ο Παντελής, athleticradio.gr
8. ↑  Πρόεδρος ΠΑΕ και διεθνής αμυντικός στο σκάνδαλο των στημένων αγώνων, tovima.gr
9. ↑  Στη δημοσιότητα τα ονόματα των συλληφθέντων για τα «στημένα» Αρχειοθετήθηκε 2019-12-29 στο Wayback Machine. naftemporiki.gr
10. ↑  kathimerini.gr
11. ↑  «Έπεσε» η Ηλιούπολη, αθώος ο Αστέρας!, onsports.gr
12. ↑  Koriopolis: Αθώοι οι κατηγορούμενοι για δωροδοκία!, sportime.gr
13. ↑  Ο Νίκος Παντέλης νέος προπονητής του Βύζαντα Μεγάρων, in.gr
14. ↑  Νέος προπονητής ο Νίκος Παντέλης, contra.gr
15. ↑  Γλυφάδα: Παντέλης αντί Μάλλιου στο «τιμόνι», onsports.gr
16. ↑  Στον Ηρακλή Ψαχνών ο Παντέλης, novasports.gr
17. ↑  Ο Παντέλης στον πάγκο του Πανιώνιου, naftemporiki.gr
18. ↑  Ανέλαβε τον Πανηλειακό ο Παντελής novasports.gr
19. ↑  Β΄ Εθνική: Ο Παντέλης ανέλαβε την Καλλιθέα Αρχειοθετήθηκε 2019-12-29 στο Wayback Machine. naftemporiki.gr
20. ↑  Ο Νίκος Παντελής νέος προπονητής του Παναργειακού, pamebala.gr
21. ↑  Παντέλης αντί Καβακά στη Χαλκίδα Αρχειοθετήθηκε 2019-12-29 στο Wayback Machine. athlitiko.gr
22. ↑  ΓΙΑ 4η ΦΟΡΑ Ο ΝΙΚΟΣ ΠΑΝΤΕΛΗΣ ΣΤΟΝ ΑΟΧ, chalkidafans3.blogspot.com
23. ↑  Ο Παντέλης είπε αντίο στη Χαλκίδα με τον δικό του ξεχωριστό τρόπο, egnomi.gr
24. ↑  Τέλος από την Χαλκίδα ο Παντέλης, sdna.gr
25. ↑  Εποχή Παντέλη στον Φωστήρα, sportsup.gr
26. ↑  ΑΟΧ: Στον Παντέλη τα "κλειδιά", flashnews.gr
27. ↑  Διαγόρας: Παντέλης και επίσημα, dimokratiki.gr
28. ↑  Ανέλαβε την Καλλιθέα ο Νίκος Παντέλης, sportime.gr
29. ↑  Διαγόρας: «Έκλεισε» ο Νίκος Παντέλης και αρχίζει ο προγραμματισμός, dimokratiki.gr
30. ↑  Διαγόρας: Παρελθόν ο Παντέλης, ανέλαβε ο Ρουτζιέρης, dimokratiki.gr
31. ↑  Για 5η φορά στην Καλλιθέα ο Παντελής! fosonline.gr
32. ↑  Παραιτήθηκε ο Νίκος Παντέλης από την Καλλιθέα, iapopsi.gr
33. ↑  Ιαλυσός: Έπιασε δουλειά ο Παντέλης rodiaki.gr
34. ↑  Greece 1977/78 - ROSTERS (PANIONIOS G.S. SMYRNIS ATHINAS) rsssf.com
35. ↑  Greece 1978/79 - ROSTERS (PANIONIOS G.S. SMYRNIS ATHINAS) rsssf.com
36. ↑  Greece 1979/80 - ROSTERS (PANIONIOS G.S. SMYRNIS) rsssf.com
37. ↑  Greece 1980/81 - ROSTERS (PANIONIOS G.S. SMYRNIS) rsssf.com
38. ↑  Greece 1983/84 - ROSTERS (A.O. AIGALEO ATHINAS) rsssf.com
39. ↑  Greece 1984/85 - ROSTERS (A.O. AIGALEO ATHINAS) rsssf.com

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* «Ματιές στα Σπορ», Ετήσια Αθλητική Επιθεώρηση, έτη 1979 ως 1986.
* "5Ο Χρόνια Αιγάλεω", Νικος Δημ. Νικολαίδης, έκδοση δήμος Αιγάλεω, 1998.
* Σούπερ Λιγκ 2013-2014 Αρχειοθετήθηκε 2013-08-13 στο Wayback Machine.